19/11/2019 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Aprobación definitiva da modificación das bases 49 e 64 de execución do orzamento da Deputación Provincial do exercicio 2019

ANUNCIO Aprobación definitiva da modificación das bases 49 e 64 de execución do orzamento da Deputación Provincial do exercicio 2019 O Pleno da Deputación Provincial da Coruña, na sesión celebrada o día 13 de setembro de 2019, aprobou inicialmente a modificación das bases 49 e 64 de execución do orzamento da Deputación Provincial do exercicio 2019. Este acordo expúxose ao público, durante o prazo de 15 días (BOP número 179, do 20 de setembro de 2019), para a presentación de reclamacións, de conformidade co que se dispón no art.20.5 do R. D. 500/1990, do 20 de abril, e nos artigos 169 e 177 o texto refundido da lei reguladora de facendas locais, aprobado polo Real decreto lexislativo 2/2004, do 5 de marzo. Neste prazo non se presentou ningunha reclamación contra o citado acordo. En consecuencia, elévase a definitivo o devandito acordo e a modificación das bases 49 e 64 de execución do orzamento da Deputación Provincial do exercicio 2019, cuxo texto íntegro é o seguinte: BASE 49.ª.–RETRIBUCIÓNS E INDEMNIZACIÓNS DOS MEMBROS DA CORPORACIÓN De conformidade co disposto no artigo 75, 75 bis e 75 ter da Lei 7/1985, do 2 de abril, reguladora das bases do réxime Local (LBRL), no artigo 225 da Lei 5/1997, do 22 de xullo, de administración local de Galicia (LALGA), nos artigos 12 e 13 do Regulamento orgánico da Deputación Provincial da Coruña (RODC), no artigo 13 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro (ROF), no artigo 18 do Real decreto-lei 24/2018, do 21 de decembro, de medidas urxentes na materia de retribucións no ámbito do sector público e no Acordo plenario do 23 de xullo de 2019.1.–Retribucións dos membros en réxime de dedicación exclusiva en cómputo anual. Nesta Corporación hai 13 deputados/as con dedicación exclusiva total e 2 deputados con dedicación exclusiva parcial, de conformidade co acordo aprobado no punto 11 da sesión organizativa adoptada polo Pleno do día 23 de xullo de 2019. As cantidades asignadas aos membros da Corporación con dedicación exclusiva ou media dedicación percibiranse mensualmente na parte que corresponda. Estas cantidades revisaranse anualmente a partir do 01/01/2020 e actualizaranse na mesma porcentaxe na que aumenten ou diminúan de forma xeral as retribucións básicas dos funcionarios de carreira do Grupo A1.2.–Indemnizacións por preparación de asuntos e asistencia a sesións dos órganos colexiados da Deputación Provincial. Pola preparación de asuntos e concorrencia efectiva ás sesións de órganos de goberno da Deputación provincial, os membros da Corporación que non estean acollidos ao réxime de dedicación exclusiva, percibirán en concepto de asistencias os seguintes importes:  Sesións plenarias: 591,00 €.  Sesións da Xunta de Goberno: 370,00 €.  Reunións das Comisións informativas: 370,00 €. Cando coincidan no mesmo día máis dunha sesión dos órganos colexiados descritos, terán dereito a percibir unha soa asistencia, polo que se tomará en consideración para tal fin, cando así proceda, a de maior importe das realizadas. A asistencia ás sesións formalmente convocadas dos órganos colexiados antes citados dará lugar á percepción dos gastos de locomoción desde a localidade de residencia dos deputados que non estean incluídos no réxime de dedicación exclusiva. Para tal efecto os deputados provinciais presentarán a relación das asistencias, e dos gastos de locomoción soportados para a concorrencia efectiva as sesións formalmente convocadas, no modelo que lles será proporcionado polo Servizo de Planificación e Xestión de Recursos Humanos. A relación citada, xunto cos xustificantes oportunos de gasto e pago, formularase no prazo máximo dos dous meses seguintes ao seu devengo, para a súa tramitación e pago. Ningún deputado poderá percibir máis de CATRO asistencias ao mes por sesións das Comisións informativas, agás as do mes de setembro e aqueloutras que correspondan a sesións ordinarias non celebradas no mes anterior. Así mesmo, ningún deputado poderá percibir máis de dúas asistencias ao mes por sesións da Xunta de Goberno, agás as do mes de setembro, e aqueloutras que correspondan a sesións ordinarias non celebradas no mes anterior.3.–Asistencias a sesións formalmente convocadas da Xunta de Portavoces, da Mesa de Contratación e das comisións de traballo ou tribunais de valoración dependentes desta Corporación. Todos os membros da Corporación que se designen formalmente para formar parte de comisións de traballo, mesa de contratación ou tribunais de valoración de subvencións ou premios convocados por órganos dependentes desta Corporación, percibirán pola asistencia ás sesións formalmente convocadas que se celebren, as cantidades dispostas no anexo 4.º, categoría primeira do Real decreto 462/2002, do 24 de maio, e disposicións de desenvolvemento ou normas que con carácter xeral o substitúan, cando así se determine expresamente no acordo ou resolución de nomeamento. A asistencia ás sesións formalmente convocadas dos órganos colexiados antes citados dará lugar á percepción dos gastos de locomoción desde a localidade de residencia dos deputados que non estean incluídos no réxime de dedicación exclusiva, que só percibirán os gastos de locomoción cando as sesións se desenvolvan fóra da xornada laboral. Estas percepcións serán compatibles coas retribucións asignadas aos membros da Corporación con dedicación exclusiva, que só percibirán indemnizacións pola asistencia a sesións convocadas e realizadas integramente fóra da xornada laboral. No caso de deputados sen dedicación exclusiva, cando coincida unha sesión da Xunta de Portavoces/as, da Mesa de Contratación, da comisión de traballo ou tribunais de valoración coa sesión dun órgano colexiado provincial, só se percibirá a axuda de custo por asistencia a sesión do órgano colexiado da Deputación provincial descrita no apartado segundo desta base.4.–Indemnizacións por gastos ocasionados por comisións de servizo encomendadas a cargos electos. En materia de indemnización por comisións de servizos rexerá o Real decreto 462/2002, do 24 de maio, e disposicións de desenvolvemento ou normas que con carácter xeral o substitúan coas particularidades seguintes: a) Por aloxamento e gastos de viaxe en medios de transporte público, aboarase o importe do realmente gastado e xustificado documentalmente. b) Por manutención aboarase tamén o importe dos gastos efectivamente realizados sempre que o xustifiquen adecuadamente mediante facturas expedidas para o efecto, dentro dos límites de aplicación aos funcionarios do grupo A1. c) Cando a comisión de servizos de cargos electos inclúa tamén a funcionarios de carreira, persoal laboral ou eventuais, aplicaráselles a todos eles o réxime de indemnizacións establecido neste apartado para os cargos electos.” BASE 64.ª.–ASIGNACIÓN AOS GRUPOS POLÍTICOS PROVINCIAIS Ao abeiro do establecido no artigo 73.3 da Lei 7/1985, do 2 de abril, reguladora das bases do réxime local, o Pleno do 23 de xullo pasado acordou, despois da dotación orzamentaria correspondente e o seu regulamento nas bases de execución do orzamento, fixar unha dotación para o financiamento dos grupos políticos provinciais cos seguintes compoñentes:  Fixo: dous mil € ao mes a cada grupo político.  Variable: cincocentos € por deputado ao mes. Partindo da composición política actual da Corporación provincial resulta o que segue: No cumprimento do devandito acordo plenario procede regulamentar o réxime xurídico, económico e de xestión da asignación dos grupos políticos provinciais, que será o sinalado nas seguintes regras: 1. Cada grupo político terá de solicitar na Axencia tributaria do estado o número de identificación fiscal coa denominación de “Grupo provincial…” 2. Abrir unha conta bancaria ao nome do grupo e baixo o devandito número de identificación fiscal.3. Nomear a un membro do grupo coma autorizado para dispoñer dos fondos da conta bancaria e responsable da contabilidade do grupo, de facer as retencións tributarias que procedan e dar conta da xestión económica para o efecto de xustificar o destino dos fondos acadados.4. Os grupos provinciais terán que levar unha contabilidade específica da asignación concedida que poñerán ao dispor do Pleno nos termos sinalados na presente base. Admitiranse uns rexistros contables por “partida simple” e a aplicación do principio de caixa. O procedemento da partida simple consiste en levar conta das operacións económicas das entradas e saídas e as dispoñibilidades do diñeiro. O principio de caixa supón a imputación dos ingresos e gastos no momento no que produza a corrente monetaria ou financeira derivada deles. Os libros de contabilidade que hai que utilizar serán: libro de gastos, ingresos e caixa. Nos libros de gastos e ingresos rexistraranse por orde cronolóxica todas as operacións relativas a eles en función da súa natureza: No libro de caixa rexistraranse as entradas e saídas do efectivo, consignando as primeiras no debe e as segundas no haber, resultando deste xeito as existencias do efectivo en cada momento ou saldo.5. O responsable contable do grupo terá de conservar a documentación xustificativa dos gastos, pagos e ingresos do grupo polo tempo que se fixe e por disposición dos órganos de control interno e externo que o precisen no exercicio das súas funcións legais esa documentación, así coma os seus rexistros contables e bancarios.6. Esta asignación non será compatible co financiamento público ou privado para a mesma finalidade, nin aplicarse ao financiamento dos partidos políticos presentes na Corporación provincial. Excepcionalmente poderán atender os gastos de funcionamento do grupo político que se xestionaron a través do partido político cando se dean as seguintes condicións: a) Achegar copias cotexadas dos xustificantes do gasto e do pago efectuado polo partido político. b) Incorporar o informe-memoria do responsable da contabilidade do grupo político provincial poñendo de manifesto a relación do gasto imputado coa actividade do grupo. c) Informe-memoria do responsable da Contabilidade do Partido Político no que se poña de manifesto o criterio de imputación de custos establecido para a atribución do importe correspondente aos gastos de funcionamento do grupo político provincial, determinado conforme as normas e principios contables de aplicación 7. Os grupos políticos non poderán ter a condición de empresario ou empregador, á que se refire o artigo 1 do Estatuto dos traballadores (Real decreto lexislativo 1/1995, do 24 de marzo), en ningunha relación individual de traballo.8. A dotación económica concedida poderase destinar ás seguintes clases de gastos: Os gastos aplicables a cada concepto serán os que se describen na Orde de EHA/3565/2008, do 3 de decembro, pola que se establece a estrutura dos orzamentos das entidades locais.9. Para os efectos dispostos polo artigo 73.3 da Lei 7/1985 terán a consideración de activos fixos de carácter patrimonial, todos os bens que reúnan algunha das seguintes características: a) Que non sexan bens funxibles. b) Que teñan unha duración previsiblemente superior ao exercicio orzamentario. c) Que sexan susceptibles de inclusión no inventario. d) Ser gastos que previsiblemente non sexan reiterativos.10. Cando o contrato formalizado polo grupo supere o importe disposto no artigo 138.3 do Texto refundido da Lei de contratos do sector público (Real decreto lexislativo 3/2011, do 14 de novembro) (contratos menores) terá que acreditar solicitar polo menos tres ofertas de distintos contratistas.11. Admitiranse como xustificante dos gastos as facturas ou recibos nos que se identifique o concepto, importe, provedor e grupo político destinatario e cumpran o contido disposto na lexislación tributaria (artigos 6 e 7 do Real decreto 1619/2012, do 30 de novembro, regulador dos deberes de facturación). As facturas simplificadas e os tíckets dos establecementos comerciais só serán admitidas nos supostos dispostos no artigo 4 do Real decreto 1619/2012.12. Os rexistros contables citados xunto coa acreditación dos movementos da conta bancaria e as fotocopias dos documentos dos gastos haberá que achegalos como xustificación do destino dado aos fondos librados anticipadamente como “pagos que hai que xustificar”. 13. O pagamento será trimestral e terá a natureza de pago a xustificar. Os pagos periódicos esixirán a xustificación documental dos fondos recibidos no período anterior. En calquera caso, haberá unha xustificación dentro dos primeiros dez días do mes de decembro de cada exercicio e procederá, no seu caso, o reintegro dos fondos non aplicados á súa finalidade nesa data.14. Os pagamentos terán de facerse utilizando uns medios -transferencia bancaria, tarxeta de débito ou crédito, talón bancario ou cheque nominativo- que aseguren o seu rexistro na conta bancaria do grupo e a identificación do seu destinatario. Só, excepcionalmente, se admitirá o pago en efectivo para importes inferiores a cen € e sempre deixando constancia documental da efectividade do pago ao terceiro debidamente identificado.15. Cada xustificación periódica será informada pola Intervención provincial e aprobada mediante resolución do presidente.16. A documentación xustificativa dos pagos aos grupos e a súa tramitación publicarase no Portal da transparencia da Deputación co contido permitido pola lexislación vixente.17. Informarase o Pleno provincial dos importes satisfeitos e os xustificados durante o exercicio económico, con ocasión da presentación da liquidación anual dos orzamentos. O que se fai público para xeral coñecemento. A Coruña, 15 de novembro de 2019. O presidente O secretario xeral Valentín González Formoso José Luis Almau Supervía